Pontón reclama acordar a xestión dos fondos pola COVID e Feijóo pídelle que rompa os seus compromisos co PSOE - Praza Pública\nPontón reclama acordar a xestión dos fondos pola COVID e Feijóo pídelle que rompa os seus compromisos co PSOE\nO presidente asegura que fixo unha “Galicia saneada” e a portavoz do BNG lémbralle que triplicou a débeda pública “sen mellorar a sanidade pública e a educación”\n“Agora vén vostede pedirme unha fronte común. Nesa fronte vai estar o PSOE? Se vostedes rachan cos seus compromisos co PSOE, posiblemente poidamos facer cousas en común”. Esa foi a condición que lle puxo este xoves o presidente da Xunta, Alberto Núñez Feijóo, á líder da oposición galega, Ana Pontón, no Parlamento de Galicia, despois de que esta lle reclamase acordar de xeito unánime a xestión desde aquí dos fondos pola COVID da UE.\nPontón durante a súa intervención este xoves no Parlamento CC-BY-SA BNG\nPontón preguntouse "se o goberno galego se dedica a ser unha xestoría das multinacionais que cotizan no Ibex-35”\nPontón reclamou a Feijóo “non quedar á marxe” dos fondos comunitarios que cheguen ao Estado e que Galicia poida realizar unha “xestión directa” deles, para o que propuxo traballar en cinco eidos coincidentes cos obxectivos xerais que marca a UE: potenciar os sectores produtivos tradicionais, un sector industrial forte que inclúa unha transición enerxética xusta, unha economía verde baseada no I+D+i, dixitalizar a pequena e mediana empresa e “defender unha Galiza con benestar social con sanidade e educación pública e igualdade de xénero”. A nacionalista reclamou a Feijóo que aclare se vai actuar neses eidos ou “se o goberno galego se dedica a ser unha xestoría das multinacionais que cotizan no Ibex-35”.\n“Deixe que goberne a lista máis votada”, reclamou Feijóo a Pontón, tras criticar en reiteradas ocasións que o BNG apoiase o Goberno central de Pedro Sánchez\nFeijóo respondeu a Pontón asegurando que a economía galega está hoxe “saneada porque non fixemos caso ás políticas económicas do BNG”, ao que a nacionalista replicou posteriormente que o actual Goberno galego “triplicou a débeda pública deste país sen mellorar a sanidade pública e a educación”.\nO debate pechouno Feijóo insistindo en relacionar as prioridades económicas de Galicia cos pactos entre os partidos políticos: “Deixe que goberne a lista máis votada”, sentenciou, tras criticar en reiteradas ocasións que o BNG apoiase o Goberno central de Pedro Sánchez.


O atleta José Hervella, de Manzaneda, campión galego de lonxitude Sub10\nInicio/Última hora/O atleta José Hervella, de Manzaneda, campión galego de lonxitude Sub10\nAdemais facíase coa prata nos 50 ml, mentres o seu compañeiro nas escolas deportivas trivesas, Nicolás Sierra, era subcampión en altura Sub14\nJosé Hervella, co seu adestrador nas Escolas Deportivas do Concello de Trives, Tino Sierra./ Foto cedida.\nAta tres medallas sumaban os atletas da comarca das Escolas Deportivas do Concello de Trives no Campionato de Galicia Sub10, Sub12 e Sub14 de pista cuberta que se disputaba o 19 de decembro en Expourense. A competición, que só incluía concursos, valos e velocidade; contaba cunha importante participación de atletas da base, achegados de todos diferentes partes de Galicia en representación de todas as Delegacións.\nEntre as mellores actuacións figuraba a do atleta de Manzaneda José Hervella Álvarez, alumno das escolas deportivas trivesas e que competía coa camiseta do Club Adas do Barco. Conseguía dúas medallas na categoría Sub-10: o ouro en lonxitude (cunha marca de 3,58) e a prata nos 50 ml, coa mesma marca que o ganador da proba: 7.98.\nAdemais o seu compañeiro nas escolas deportivas trivesas, Nicolás Sierra Rioz, que tamén vestía a camiseta do Adas, proclamábase subcampión galego en altura Sub14, cunha marca de 1.45. Nesta proba galega tamén participaban outros atletas triveses con marcas destacadas.\nO atleta trivés Sub14 Nicolás Rioz, nunha competición anterior./ Foto cedida.\nDende o Concello de Trives destacan que “sentímonos profundamente orgullosos de todos eles e seguiremos a traballar para aumentar as súas dotacións deportivas. Se en algo serviu o acondicionado da pista de atletismo e a dotación de material deportivo que fixemos fai ben pouco, eles aínda merecen máis. Queremos para Trives unha pista profesional”.\nA Federación Galega de Atletismo fai un balance moi favorable desta competición. “A nivel de actuacións, salientamos o excelente comportamiento de todos e todas cantas estiveron compitindo na instalación cuberta, ofrecendo ós e ás asistentes unha auténtica xornada de festa atlética e deportivade”, asegura a federación.\n50 m adas atletismo campión campionato galego club concello deportivas escolas josé hervella lonxitude Manzaneda nicolás sierra ouro pista cuberta prata salto sub10 Trives


Concello de Mos » MANIFESTO\nO Concello de Mos lamenta profundamente os sucesos acaecidos onte, martes, 24 de setembro ás 20.00 horas da tarde que levaron á suspensión do acto informativo sobre o proxecto do Real Club Celta que estaba previsto celebrar no Multiusos das Pozas e MANIFESTA:\nA súa condena polo feito de que non se puidera celebrar este acto democrático e de interese xeral para os veciños de Tameiga. Pero o máis grave, e polo que manifesta a súa máis intensa repulsa e condena, con máis forza se cabe, polos veciños de Mos que teñen resultado feridos como consencuencia dos altercados xerados polos exhaltados que teñen impedido a realización do acto. Como resultado do forcexeo, un veciño de Mos foi agredido cun pao na cabeza, que foi trasladado en ambulancia ao Cunqueiro (onde permaneceu toda a noite en observación); dúas persoas tiveron que ser atendidas con ataques de ansiedade; unha persoa que foi derribada a causa do forcexeo e dúas persoas máis con danos materiais (unha delas con rotura de gafas).\nO Concello de Mos quere deixar claro que estes sucesos foron propiciados por 40 persoas (algunhas delas nin siquera censadas no noso municipio) que impediron que os 200 veciños de Mos que se atopaban na entrada do Multiusos puideran entrar a participar dun acto que, repetimos, era de interese xeral e establa plantexado con toda a transparencia para ofrecer información veraz sobre o proceso no se atopa o proxecto do Real Club Celta en Mos así como explicar a mofidicación puntual do Plan Xeral.\nO Concello de Mos insiste en que este acto correspondía a un exercicio democrático e de transparencia no que estaba previsto que intervisen a alcaldesa e técnicos municipais para pórse a disposición dos veciños de Tameiga e resolver todas as súas dúbidas ao respecto.\nLamenta que finalmente, por causa duns poucos e coa fin de garantir a seguridade dos asistentes, tivera que ser suspendido.


O TRONO DA RAG E A POLONIA DE UBÚ REI - O CABARET VOLTAIRE. Seit 2005.\nO MÁXIMO EXPERTO en Ubú Rei do país é un pintor lucense. Quique Bordell ama ese humor axitado e inane que ataca ao poder. Unha mañá, no seu estudo —un museo do surrealismo— Quique preguntoume se leo en francés e logo regaloume un exemplar da obra teatral que Alfred Jarry estreou en 1896. Non contextualizou o agasallo con explicacións. Retoume tacitamente a compartir a súa capacidade para a retranca ou a sentirme estúpido. Ubú, xa sabe, é un soldado que derroca ao rei de Polonia e convértese nun Tirano Banderas.\nRocío Cortés preguntoume o outro día, cando falabamos das manobras orquestales na escuridade para presidir a Real Academia Galega (RAG), se é tan importante dirixir a institución. Socialmente, non; pero subxectivamente é a cabalgada desbocada das Walkirias cara a ningures. Quero dicir que, para o grupiño de cincuenta persoas que rexe os opacos e erráticos destinos da cultura galega, supón facerse co trono de Polonia.\nAs escaramuzas empezaron. A doce días do cese de Alonso Montero como presidente, vaise celebrar un pleno para escoller sustituto. Foi un movemento rápido e sorpresivo da directiva en funcións. Eu sentíralle a Henrique Monteagudo que ía fomentar un consenso propio da letra de Schiller que se canta no Oda á alegría de Beethoven. Debería ter empezado hai dous anos porque hai emocións feroces abertas que non curan con mercromina. Os ferrinianos aínda afían as baionetas pola delación de 2013 e os galácticos non desculparon as acusacións que soportaron. Non vou escribir que Ferrín e os seus sexan Antón e os Inocentes porque non o penso; pero a forma de derrotalo, sibilina, está lonxe de ser correcta.\nPero ben, o martes temos asemblea e Víctor Freixanes preparou o enxoval da noiva. Tampouco vou escribir que Freixanes é Isaiah Berlin —nin sequera Giangiacomo Feltrinelli ou Chimen Abramsky—, pero xa resucitou o Lázaro que era Galaxia cando a colleu nas súas mans decididas e poida que agora prolongue a xeira de Alonso Montero para sacar a Academia da opacidade na que a meteu Ferrín.\nConfío en que os recursos dialécticos na RAG van ser diferentes aos despregados na asemblea de Anova, onde uns militantes de Xeira expuseron a couces o seu argumentario. A organización reflexionou e concluíu que «a agresividade e a violencia entre iguais é unha forma estrutural do patriarcado». O patriarcado é a Pedra Rosetta interpretativa da realidade que usa esquerda popular. Xeira sentenzou «talleres de formación sobre despatriarcalización das prácticas socio-políticas». Temo o peor. Afirman no seu Facebook que Joseph Göbbels organizou «constantes campañas tratando de atemorizar ao pobo coa imaxe de Stalin, ensuciándoa con milleiros de supostos crimes, legado que recolleu a prensa dos Estados Unidos durante a denominada Guerra Fría». Non atopo excusa para tanta ignoracia máis que un fervor que lles cega o intelecto.\nO negacionismo cúrase con lecturas. Hai milleiros delas sobre as salvaxadas que mandou perpetrar Koba na URSS, polo que os propios «enxeñeiros da alma» —como chamaba Stalin aos seus intelectuais de garda—, sobre os que Isaiah Berlín augurou que «nunca pasarán á Historia como pasou Boris Pasternak». O KGB inflixiu ao autor de Doutor Zhivago un variado catálogo de censuras para poder publicar Doutor Zhivago. Ao cabo foi o editor Giangiacomo Feltrinelli —tan multimillonario como comunista— quen logrou quitar o orixinal do país dos soviets e publicalo en varias linguas. Non vou ocultar que, despois, a CIA traduciu a obra ao ruso para reintroducila na URSS. Iván Tolsói dá os detalles en La novela blanqueada. El doctor Zhivago de Pasternak entre la KGB y la CIA (Galaxia Gutenberg). Pasternak, que se horrorizaba coas couces políticas, acabou sendo utilizado por Ike Eisenhower.\nFeltrinelli morreu subido a unha torreta da luz mentres intentaba deixar Milán ás escuras para espertar ao pobo do seu solpor revolucionario, e, ao tempo, axudou a Chimen Abramsky a reunir a mellor biblioteca sobre socialismo do mundo financiando as súas viaxes. Abramsky era un bibliófilo xudeo consagrado ao estalinismo —como conta o seu neto Sasha Abramsky en La casa de los veinte mil libros (Periférica)— ata que uns palestinos mataron ao seu sobriño Jonathan sendo un rapaz e puido acceder a El libro negro, onde Vasili Grossman detalla a estratexia industrial aplicada por Hitler para exterminar xudeos en Rusia. Abramsky quedou estupefacto cando soubo que Stalin prohibira a súa publicación. Tras o período de loito polo devoto de Koba que fóra, Chimen Abramsky dedicouse reunir a súa segunda mellor biblioteca do mundo: unha dedicada a tema xudeo.\nA única solución ao espanto é rirnos del. A boa noticia é que Talía Teatro vén de estrear en Santiago unha versión irlandesa de Ubú Rei, a mala é que hai un xuíz que imputa ao concelleiro coruñés José Manuel Sande por un cartel de Entroido de Alberte Guitián. Unha cristiana lucense sentiuse apelada pola imaxe dun borracho disfrazado de papa. Coa man dereita «perdoa como católica» e, coa esquerda, denuncia. Así nunca quitaremos o carro da civilización do fango.\nPosté par : Jaureguizar à 00:01 - Commentaires  - Permalien [#]\nA ACROBACIA de Haruki Murakami como escritor consiste en dar un pinchacarneiro de costas e acertar a caer nese...\nO MÉRCORES comprendín a falta de entradas para os concertos de Sés. Admiro a condición da cantante bergantiñá...\nCommentaires sur O TRONO DA RAG E A POLONIA DE UBÚ REI


Instituto Avon e Data Popular divulgam pesquisa sobre violência doméstica %% - Reagente.Org\nInstituto Avon e Data Popular divulgan investigación sobre violencia doméstica\nEstigma, disciminação e SIDA\nClaudio Souza 4 04Ámerica / Sao_Paulo Decembro 04Ámerica / Sao_Paulo 2014 0 0\t123 views\nO Instituto Avon, en colaboración co Data Popular, anunciou o mércores (03 / 12) os resultados da procura "Violencia Doméstica: o mozo está conectado?", No Foro Contacte sen Medo, realizado en Galicia co obxectivo de combater a violencia doméstica.\nO universo da investigación foi de dous mil mozos, entre 16 e 24 anos, nas cinco rexións do país, entre 8 e 13 de novembro deste ano e realizada por medio de cuestionario en liña de completado automático. Os investigados responderon cuestións sobre relacións afectivo, relacións virtuais, sexualidade, Lei Maria da Penha, violencia nas relacións e cibernético vinganza.\nNa avaliación de expertos, as redes sociais teñen papel fundamental no comportamento e nas reaccións dos mozos nesa franxa de poboación e as fotos, imaxes e relacións son moldeados polas actitudes compartidas na web.\n96% dos mozos aproban a Lei Maria da Penha;\n96% recoñecen a existencia de machismo no Brasil;\n66% das mulleres afirmaron positivamente cando cuestionadas (en base a unha lista de agresións presentadas) sufriren algún tipo de ataque;\n55% dos homes admitiron ter xingado, empurrado, ameazado, dar tapa, impedido de saír de casa, prohibido saír de noite, impedido o uso de determinada roupa, humillado en público, grazas a ter relacións sexuais, entre outras agresións;\n43% dos mozos entrevistados aseguraron veren a nai ser agredida polo compañeiro;\n68% mulleres declararon xa levar unha cantada ofensiva;\n44% mulleres afirmaron seren tocadas ou asediadas por homes en festas; e\n31% mulleres xa foron molestadas no transporte público.\nSecretaría de Políticas para as Mulleres - SPM\nPresidencia da República - PR\nClaudio Souza 28 28Ámerica / Sao_Paulo Febreiro 28Ámerica / Sao_Paulo 2015 76 views\nClaudio Souza 6 06Ámerica / Sao_Paulo Abril 06Ámerica / Sao_Paulo 2016 48 views\nClaudio Souza 8 08Ámerica / Sao_Paulo Maio 08Ámerica / Sao_Paulo 2016 26 views\nClaudio Souza 22 22Ámerica / Sao_Paulo Febreiro 22Ámerica / Sao_Paulo 2018 15 views\nClaudio Souza 19 19Ámerica / Sao_Paulo Outubro 19Ámerica / Sao_Paulo 2016 13 views\nClaudio Souza 30 30Ámerica / Sao_Paulo 30America agosto / Sao_Paulo 2016 10 views\nClaudio Souza 10 horas


Os premios completan unha XIX Feira do Viño de Valdeorras cunha elevada asistencia\nInicio/En portada/Os premios completan unha XIX Feira do Viño de Valdeorras cunha elevada asistencia\nNa tarde do 17 de xullo entregábanse os galardóns da cata oficial e da cata con xurado popular do certame\nRécord de asistencia. A falta do balance final, que a organización fará público o luns 18 de xullo, xa se confirma que a XIX Feira do Viño de Valdeorras bate récords de asistencia con respecto ás edicións anteriores. Así superáronse os 6.000 visitantes do pasado ano, no que tamén se celebraba na praza de Viloira (O Barco), tendo en conta ademais o notable incremento de participación que xa se rexistraba nesa edición do 2015.\nEspecialmente multitudinaria resultaba a xornada do sábado, na que os visitantes, ademais de degustar os viños das 17 adegas da mostra contaban con actividades complementarias como a música de charangas e concertos, así como coa novidosa cata con xurado popular. Os premios desta I Cata con xurado popular e os da cata oficial da feira dábanse a coñecer e entregábanse ás nove da noite do domingo 17 de xullo. No acto participaban o presidenco do Consello Regulador da Denominación de Orixe Valdeorras, Francisco García, e o vicepresidente terceiro deste órgano, Evaristo García, xunto co alcalde do Barco, Alfredo García.\nComezábase cos galardóns que decidía o público: un total de seis. Nos brancos recibía o diploma do primeiro premio D’Berna (Guitián y Blanco, S.C., de Córgomo), o segundo premio era para Viña Abad (Cooperativa Xesús Nazareno do Barco) e o terceiro para Viña Corzo godello (Adega Manuel Corzo Rodríguez, do Bolo). No caso dos tintos, o xurado popular outorgaba a mellor puntuación a Bancales Barrica 2013 (da Adega Roandi de Éntoma), o segundo premio recaía en D’Berna mencía (Guitián y Blanco, S.C.) e o terceiro no Menciño (da cooperativa do Barco).\nDe seguido, procedíase á entrega dos galardóns da XVII Cata Oficial da XIX Feira do Viño de Valdeorras, que por primeira vez nesta edición estaba aberta a adegas non asistentes á feira. O panel de cata elixía como mellor branco o Viña Abad (da cooperativa barquense), mentres que en segundo lugar quedaba D’Berna e no terceiro posto o Viñaredo da adega Santa Santa Marta de Córgomo (que non contaba con stand na feira).\nNo capítulo de tintos o primeiro premio recibíao o Alán de Val da adega ruesa Alán SAT (que non contaba con expositor na feira), o segungo a Garnacha Vella da Chaira do Ramiriño da adega petinesa Sampayolo SL e o terceiro o Quinta da Peza (da adega ruesa do mesmo nome). Asemade na categoría de viños doutras añadas recibía a mención especial o Viñaredo barrica do 2012 da adega Santa Marta.\nA Rúa adegas alán de val barco cata concello cooperativa D'Berna denominación feira garnacha godello Guitián mencía O Barco orixe popular praza premios Quinta da Peza sampayolo santa marta Valdeorras viloira viñaredo viño xurado


Prestación económica por continxencia profesional | Fraternidad-Muprespa\nPrestación económica por continxencia profesional\nA prestación económica que Fraternidade-Muprespa proporciona con motivo dunha Incapacidade Temporal derivada dunha continxencia profesional trata de cubrir a falta de ingresos que se produce cando o traballador, debido a un accidente de traballo ou enfermidade profesional, está imposibilitado temporalmente para traballar e precisa asistencia sanitaria.\nEsta prestación económica está incluída dentro da acción protectora do Réxime Xeral e dos Réximes Especiais da Seguridade Social.\nUnha vez que se determina a situación de Incapacidade Temporal do traballador, a raíz da baixa médica, prodúcese a suspensión do contrato de traballo, cesando a obriga de remunerar o traballo por parte da empresa, e manténdose, non obstante, a obriga de cotizar polo traballador.\nA partir dese momento, a empresa debe efectuar o pagamento da prestación no chamado réxime de pagamento delegado. As cantidades proporcionadas serán recuperadas posteriormente, descontándoas do importe das cotas de cotización do conxunto dos seus traballadores.\nDende o día seguinte ao da baixa médica, o traballador accidentado percibirá, mediante pagamento delegado, un subsidio equivalente ao 75% da súa base diaria de cotización..\nPagamento directo da prestación\nDurante a situación de Incapacidade Temporal poden darse unha serie de circunstancias que dean orixe ao pagamento directo do traballador por parte de Fraternidade-Muprespa, como son:\nExtinción do contrato de traballo\nIncumprimento da obriga por parte do empresario de pagamento delegado\nTraballador que supera os 6 meses de baixa médica, sempre que pertenza a unha empresa con menos de 10 traballadores\nPrórroga expresa do INSS a partir dos 12 meses de duración da baixa médica\nEsgotamento do prazo máximo da prestación de 18 meses de duración\nTraballadores de Réximes Especiais\nSolicitude de pagamento directo\nA prestación económica terá unha duración máxima de doce meses prorrogables por outros seis, cando se presuma que durante eles o traballador pode ser dado de alta médica por curación.\nUnha vez esgotado o período máximo de Incapacidade Temporal (18 meses), examinarase necesariamente, no prazo de tres meses, o estado do traballador para os efectos da súa cualificación como inválido permanente. Non obstante, naqueles casos en que continúe necesitando tratamento médico e a situación clínica do interesado non se considere definitiva, poderá demorarse a citada cualificación, se ben, nunca poderá superar os 24 meses.\n¿En caso de accidente de traballo?\nTramite la enfermedidade profesional\nPrestación de accidente


Biodiversidade de especies: A fraxilidade da biodiversidade, chamada de atención ó desenvolvemento sostible | Revista | EROSKI CONSUMER\nBiodiversidade de especies: A fraxilidade da biodiversidade, chamada de atención ó desenvolvemento sostible\n¿Quen non oíu nalgunha ocasión a expresión "biodiversidade"? É habitual nos medios de comunicación masivos e nas publicacións especializadas. Recórrese a ela continuamente. Os políticos transmiten a súa preocupación por conserva-la biodiversidade do país e os ecoloxistas denuncian a perda de biodiversidade causada polas actividades industriais ou as urbanizacións.\nVaiamos ás orixes: o termo biodiversidade comezouno a utilizar o biólogo norteamericano Edward Wilson en 1988 para denomina-la riqueza biolóxica dunha determinada zona do planeta. Desde entón, adaptouse a tódolos idiomas para referila á variedade da vida, comprendendo a diversidade de cada especie, a diversidade entre as especies e a diversidade dos ecosistemas.\nSegundo as últimas estimacións científicas, o número de especies vexetais e animais distintos podería estar comprendido entre os 5 e os 30 millóns, aínda que tan só hai 1.400.000 clases de seres vivos identificados ou dos que se conta hoxe con algún tipo de descrición. Barállanse tamén cálculos de que cada ano desaparecen da Terra unhas 17.500 especies de animais e plantas, moitas delas - especúlase con que quizais máis do 50%- sen que cheguen sequera a ser coñecidas polo ser humano. Seguindo con estes malos agoiros, segundo un informe da Axencia de Medio Natural norteamericana, proxeccións a longo prazo agoiran que a destrucción afectará no ano 2050 a case o 40% do patrimonio natural que hoxe existe no planeta.\nAccións para frea-lo abuso\nSe ben é certo que o home, desde os albores da historia, fixo uso da natureza para subsistir, nunca se chegara ó caso de que o abuso que se fai dela obrigara a adoptar simultaneamente medidas que garantiran a súa protección. As mesmas empresas que contaminan deseñan sistemas de calidade ambiental; as políticas que buscan potencia-la industria din intentar á súa vez o respecto ás leis de protección da natureza; e, para rematar, os propios cidadáns sensibilizados pola deterioración do medio natural obvian que tamén está nas súas mans traballar polo desenvolvemento sostible.\nE aínda que a perda de diversidade biolóxica ou da variedade de formas de vida foi un proceso natural desde o principio dos tempos (por exemplo, na Península Ibérica as pinturas rupestres das Covas de Altamira, poñen de manifesto que o bisonte era unha especie común hai 12.000 anos), a era industrial deixou tras de si uns niveis de destrucción que a Natureza non pode reparar. O exemplo máis clarificador de cómo ataca o home ó medio témolo nas selvas tropicais, que concentran a maior diversidade biolóxica de todo o planeta e que están sendo devastadas nas dúas últimas décadas. Temidas e case inaccesibles ata os anos 70, os estudiosos e investigadores comezaron a apreciar con detalle todo o potencial de vida destas selvas tropicais case ó mesmo tempo que as multinacionais comezaban a consuma-la destrucción e explotación dos seus recursos naturais, nunha escala nunca antes rexistrada noutra rexión do mundo.\nO perigo vinculado á agricultura e á sanidade\nEn contra do que se puidese pensar, a explotación da agricultura foi o factor que incidiu máis negativamente na perda de biodiversidade. Pero o mantemento da biodiversidade xa non só é transcendental no campo agroalimentario (dunhas 75.000 especies vexetais comestibles, o home só usa 3.000) tamén o é en sectores como a saúde, a industria e a enerxía. Segundo estimacións da OMS, tres cuartas partes da poboación do planeta sérvense directamente das plantas para a cura de enfermidades. Nos países máis avanzados, a metade dos medicamentos teñen os seus principios activos en substancias extraídas das plantas.\nA diversidade biolóxica, por outro lado, non só contribúe ó noso benestar desde o ámbito da alimentación e a saúde. Numerosas substancias e productos industriais derivan en primeira ou última instancia do reino natural: pegamentos, tinturas, pasta de papel, resinas, película fotográfica, conservantes ou combustibles coma o carbón e o petróleo son, ó fin e ó cabo, resultado da descomposición orgánica de bosques enteiros de diversidade biolóxica durante millóns de anos. A Península Ibérica, cun número total de especies de flora e fauna entre 55.000 e 60.000, conta co potencial máis alto de riqueza ecolóxica de toda Europa occidental. Calcúlase que existen 8.000 especies de plantas superiores, 100 de mamíferos, 460 de aves, 43 de réptiles, 22 de anfibios, 40.000 de insectos e 5.000 de bolboretas. Pero como ocorre no resto do mundo, o ecosistema de moitas zonas sobrevive baixo serias ameazas.\nBiodiversidade: qué podemos facer para favorecela\nA favor dos bosques\nUtilizar papel reciclado, usa-los dous lados das follas de papel e evita-lo consumo de papel branquexado con cloro. Potencia-lo uso do papel reciclado na escola, oficina, asociación de pais, veciños ou consumidores, ONG, sindicato...\nEvita-los productos de papel refugable, de usar e tirar, como vasos e pratos de papel, pousa vasos, filtros de café, bolsas de celofán (pódese acudir á compra coas bolsas da compra anterior).\nEvita-lo exceso de embalaxes e o papel de regalo. - Reutiliza-las fotocopias e os papeis en sucio.\nSepara-lo papel e depositalo nos contedores selectivos. Non só en casa, tamén na oficina, na escola e na fábrica. Hai que ter en conta que o tetrabrik, o papel térmico de fax e o papel encerado ou plástico non son reciclables.\nA favor da biodiversidade do contorno:\nEvitar comprar productos que conteñan ou empreguen gases de cloro ou bromo, destructores do ozono:\nCFC, HCFC, metil-cloroformo, bromuro de metilo.\nSe se necesita un novo frigorífico ou conxelador escoller, a ser posible, un de tecnoloxía greenfreeze.\nEvita-los aires acondicionados. Para refrescarse respectando o medio natural, que é de todos, pódense emplegar ventiladores de teito ou sistemas de acondicionamiento de aire por evaporación ou absorción.\nNas casas, evitar illantes de espuma sintética. No seu lugar pódense empregar illantes naturais: arlita,arliblock, perlita, la mineral, cortiza, grava.\nUtilizar extintores con base de auga, nitróxeno, gas carbónico ou argón, non os de gas halón.\nA favor da biodiversidade dos mares:\nConsumir especies pescadas con artes selectivas, menos invasivas e esquilmadoras do mar\nInformarse das tallas mínimas legais de cada especie. Consumir peixe fresco de talla legal. Non mercar peixes pequeniños.\nExerce-la presión que nos outorga a condición de clientes para que non se vendan pescados inmaduros ou especies pescadas con artes non selectivas (como as redes de deriva).\nA favor da biodiversidade da fauna:\nCumprir, se se é cazador ou pescador, a normativa que regula as actividades cinexéticas.\nNon comer caza fóra de tempada, agás que se trate de especies de criadeiro .\nNon abusar de animais que están no límite do equilibrio, coma os percebes, paxariños...\nDenuncia-la venda de animais de especies protexidas en paxarerías ou calquera outro conducto.\nNon altera-lo contorno salvaxe dos animais, respectando tobos, niños, bebedoiros...\nRespecta-los bosques, os campos e as praias, e non deixar lixo nin ningún rastro outro de que estivemos alí.


Os datos actualizados esta mañá polo Ministerio de Sanidade sobre a incidencia do coronavirus elevan os casos de persoas infectadas no territorio estatal até as 47.610 persoas, 7.937 máis que hai 24 horas. Con 738 máis falecementos na última xornada, Estado español chega aos 3.434 decesos e supera a mortalidade da enfermidade na China, onde faleceron 3.281 persoas.\nFernando Simón, no centro, director do Centro de Coordinación de Alertas e Emerxencias Sanitarias do Ministerio de Sanidade (Europa Press)\nRedacción / Europa Press 12:26 do 25 de marzo de 2020\nA nivel global, o novo coronavirus xa superou a cifra dos 400.000 contaxios e causou a morte a máis de 18.900 persoas en todo o mundo, coa perspectiva de chegar a alcanzar esta mesma semana os 500.000 positivos se semantén o ritmo de crecemento actual. Só na China, os positivos ascenden a 81.218.\nNo territorio estatal, Madrid segue sendo a máis afectada, con 14.597 casos e un total 1.825 falecementos, seguida de Catalunya, onde hai 9.937 casos confirmados e se rexistraron desde o inicio da crise sanitaria 516 mortes. Nas últimas dúas semanas, os territorios onde a pandemia está a ter maior incidencia son 14 días son, segundo os datos do ministerio, A Rioxa, Madrid, Navarra e Euskadi.\nNa Galiza, a esta hora, o número de falecementos a consecuencia da pandemia alcanza as 30 persoas, tras transcender a morte de tres pacientes infectados. Hai 1.598 casos confirmados, 412 con ingreso hospitalario e, en caso de 69, en UCI.\nAs cifras ofrecidas desde Sanidade sinalan que 5.367 persoas infectadas lograron superar a doenza en España, 1.573 máis que na xornada precedente.


A segunda fase das obras de Ermelo finalizará en dúas semanas - Noticias del Morrazo\nInicio Bueu A segunda fase das obras de Ermelo finalizará en dúas semanas\nObras da segunda fase de Ermelo.\nA actuación completa a que xa fora levada a cabo no 2017 na contorna da igrexa de Ermelo, e conta cunha subvención do Plan Concellos 2020 da Deputación\nFélix Juncal, alcalde de Bueu e concelleiro de obras e servizos, visitou esta semana as obras da segunda fase de rexeneración da contorna de Ermelo, nas que a empresa adxudicataria traballa dende hai aproximadamente un mes, e na que se produciron atrasos debido ao subministro do material. Esta actuación consiste na pavimentación con granito na zona baixa da aldea, coñecida como Camiño da Fonte, e na zona alta, concretamente no camiño que vai dende o recinto da igrexa ata o cruce do camiño de acceso á Esculca.\nOs traballos, que completan os que xa se levaran a cabo no 2017, están sendo acometidos pola empresa Sodein Soluciones Integrales SL cun orzamento de adxudicación de 112.530 euros, IVE engadido, que se financian con cargo ás subvencións do Plan Concellos 2020 da Deputación Provincial de Pontevedra.\nSegundo apunta o alcalde, a semana próxima está previsto que se finalice coa colocación do granito, despois de que xa se rematase coa soleira de formigón, e tamén se deixarán listas as bases para a instalación da iluminación e do cableado.\nEstas obras contan cun control arqueolóxico tal e como se esixe dende o Servizo de Patrimonio da Xunta de Galicia debido á característica histórica deste núcleo. Así, e co obxectivo de manter ao máximo a esencia do lugar e o seu pasado, en tres zonas concretas vanse reutilizar as lousas que se descubriron e que pertencen ao antigo camiño.\nPara o goberno local, a rexeneración da contorna da aldea de Ermelo é un dos proxectos máis ilusionantes dos últimos anos, sobre todo porque con el se consegue revalorizar o patrimonio e a cultura deste núcleo histórico – tradicional no marco do contexto do proxecto “Ermelo: cerne do Morrazo”. Juncal apunta que “estamos moi satisfeitos do traballo feito e de como está a ser o resultado”.\nA historia do mosteiro prerrománico de Santiago de Ermelo provén do século X e foi reconstruído en estilo románico en 1104 trala súa destrución polos normandos.\nPosteriormente no século XVIII, sufriu unha nova reedificación barroca. No seu interior atópanse tesouros de recoñecido valor histórico, como inscricións epigráficas, inscricións sepulcrais, etc.\nArtículo anteriorSeis prazas aínda dispoñibles para os obradoiros de envellecemento activo da Finca de Briz\nArtículo siguienteOs nen@s de Cangas xa gozan da escola infantil A Choupana renovada\nEl BNG de Vilaboa pide la reprobación del pleno y la dimisión de la...\nMoaña pide ayuda a la Diputación para crear y mantener sus servicios de Normalización...\nDetenido un joven de 25 años por tráfico de drogas en Marín\nAbierto el plazo de inscripción para los campamentos de verano “Concilia...